KOMMISSIONENS FORORDNING (EF) Nr. 1338/95 af 13. juni 1995 om ændring af forordning (EØF) nr. 3902/92 om gennemførelsesbestemmelser for den finansielle udligning for fiskerivarer (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3759/92 af 17. december 1992 om den fælles markedsordning for fiskerivarer og akvakulturprodukter (1), senest ændret ved forordning (EF) nr. 3318/94 (2), særlig artikel 12, stk. 6, og artikel 12a, stk. 2, og

ud fra følgende betragtninger:

Ifølge artikel 2, stk. 1, i Kommissionens forordning (EØF) nr. 3902/92 (3), ændret ved forordning (EF) nr. 3515/93 (4), kan der kun ydes finansiel udligning til en producentorganisation, hvis den anvender eller får sine medlemmer til at overholde EF-tilbagetagelsesprisen i hele fangstsæsonen i første afsætningsled på de betingelser, som er fastsat i artikel 12, stk. 1, litra a) og d), i forordning (EØF) nr. 3759/92, i det følgende benævnt grundforordningen;

ved artikel 12a i forordning (EØF) nr. 3759/92 indføres der på visse betingelser en særlig finansiel udligning, som medlemsstaterne yder til producentorganisationerne; det bør nærmere præciseres, hvordan de månedlige forskud på nævnte særlige finansielle udligning skal beregnes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

I forordning (EØF) nr. 3902/92 foretages følgende ændringer:

1) Efter artikel 9 indsættes følgende som artikel 9a:

»Artikel 9a

1. Med undtagelse af beregningen af de månedlige forskud, som foretages efter den metode, der er fastlagt i bilag I A, anvendes alle de bestemmelser, der er fastsat i nærværende forordning for ydelse af finansiel udligning tilsvarende ved ydelsen af den særlige finansielle udligning, som er omhandlet i grundforordningens artikel 12a.

2. Når en producentorganisation har opnået, at der ydes den særlige finansielle udligning i løbet af fangstsæsonen inden for de grænser, der er fastsat i grundforordningens artikel 12a, stk. 1, tages de mængder, der er afsat, og de mængder, der er taget tilbage, i løbet af den eller de måned(er), for hvilke(n) der har været udbetalt den særlige finansielle udligning, ikke i betragtning ved beregningen af eventuelle rettigheder til finansiel udligning.«

2) Bilaget til nærværende forordning indsættes som bilag I A efter bilag I.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. juni 1995.

På Kommissionens vegne

Emma BONINO

Medlem af Kommissionen

(1) EFT nr. L 388 af 31. 12. 1992, s. 1.

(2) EFT nr. L 350 af 31. 12. 1994, s. 15.

(3) EFT nr. L 392 af 31. 12. 1992, s. 35.

(4) EFT nr. L 320 af 22. 12. 1993, s. 8.

BILAG

»BILAG I A

Beregningsmetode for forskuddet på den særlige finansielle udligning (1) (artikel 12a i forordning (EØF) nr. 3759/92)

Art:............. Måned:..................

A. Udbudt til salg mellem den første dag i den første SFU-måned (2) og den sidste dag i den pågældende SFU-måned, med undtagelse af de mængder, der er udbudt til salg i løbet af ordinære måneder: ................ kg

B. Samlede tilbagetagelser i løbet af samme periode, med undtagelse af tilbagetagelser i løbet af ordinære måneder: ................ kg

C. Den gennemsnitlige tilbagetagelsesprocent: ................ % (B: A × 100)

Refusionsbeløb = (Tilbagetagelsespris × 0,93 - standardværdi)

D. Samlede tilbagetagelser, der skal medtages (op til 14 % af de mængder er udbudt til salg)

>TABELPOSITION>

Månedens forskud = det totale anslåede forskud af SFU - de samlede modtagne forskud af SFU for den eller de tidligere SFU-måneder.

(1) Beregningen foretages i givet fald på grundlag af foreløbige oplysninger (som skal være definitive senest to måneder efter den pågældende måned).

(2) Den særlige finansielle udligning (SFU) må højst ydes i tre måneder i løbet af fangstsæsonen, hvoraf to i træk.«